izzako/sundanese-pixelgpt huggingface dataset:
Upaya gabungan dua operasi éta jadi tanda dua pasukan nyerang walungan Rhine salila leuwih ti saabad
Upaya sarupa kitu téh kungsi dipingpin ku Napoléon Bonaparté dina taun 1805, sarta hasil
Divisi tempur Amerika pikeun éta serangan udara ka-17 téh diparéntah ku MG William M. (Bud) Miley, saurang perwira udara véteran anu kungsi ngajabat minangka asisten komandan divisi Airborne ka-82 waktu dipingpin ku Ridgway
Sababaraha pihak naksir yén tahapan éta serangan udara téh sabenerna mah hasilna teu diperlukeun pieun operasi dina sagemblengna
Montgomery dituduh ngagunakeun pasukan udara pikeun "némbongkeun aksi nu panghadéna" sarta pikeun ngaronjatkeun réputasina sorangan
Hitler teu balangah-balangah teuing aya paguntrengan dina barisan tentara Sekutu
Tapi manéhna salah, lantaran geus mikir éta paguntrengan téh bakal jadi matak kacowna hubungan di antara pasukan Sekutu
Manéhna ngadodoho waktu anu pas pikeun ngaluncurkeun sanjata superna, saperi bom V-1 jeung misil gedé V-2, tapi teu kungsi kajadian
Taktik Terjun Payung
Dina operasi ieu téh mimiti kajadian pasukan terjun payung bakal turun di zona nu teu dijamin
Alatan kitu, para juru terjun payun kudu ngalakukeun pendaratan taktis sangkan ngabingungkeun musuh kana arah ti mana serangan utama bakal datang sarta pikeun ngamungkinkeun pasukan turun dina tempat anu deukeut pisan kana tujuanana
Ieu taktik anyar téh geus dipangaruhan ku eusi tina dokumen Jérman anu kungsi katéwak saméméhna, dina bulan Désémber 1944
Dina dokumén éta kapanggih kasalahan jeung kagagalan Sekutu pikeun neundeun kakuatan maksimum nu aya dina tanggal 17 Séptémber, lilana ngawangun pasukan, nuturkeun gaya perang saméméhna, jeung ruteu anu sarua
Ku kagagalan éta, ngamungkinkeun Jérman pieun museurkeun pasukan jeung ngatur serangan balik kalawan gancang
Winny Oktaviana Kandow (lahir 14 Oktober 1998) nyaéta pamaén badminton profésional ganda campuran Indonésia, nu asalna ti désa Tewasen di Minahasa Selatan, Sulawesi Utara
Ia dipasangkan dengan Tantowi Ahmad menggantikan Lilyana Natsir
Kasang Tukang Kulawarga
Winny lahir di Desa Tewasen Kecamatan Amurang Barat Kabupaten Minahasa Selatan
Kolotna nyaéta Vany Kandow jeung Herawaty Chairudin
Panengah tina tilu sadulur
Manéhna kungsi sakola di SMP Negeri 8 Manado
Winny mimiti katémbong waktu jadi juara taun 2016 minangka pasangan ganda campuran kalawan dipasangkeun jeung Yeremia Rambita
Winny kungsi jadi juara I ganda campuran di kajuaraan nasional (Kejurnas) PBSI 2017 jeung Akbar Bintang Cahyono di Bangka Belitung
Dina taun 2017 manéhna asup kana daftar pamaén dina program pelatnas pratama badminton di Cipayung
Dina taun éta kénéh Winny nu dipasangkeun jeung Akbar Bintang Cahyono jadi juara dina Kejuaraan Nasional (Kejurnas) PBSI 2017 Gubernur Kepulauan Bangka Belitung, sarta jadi gelar kadua Winny dina gelar Kejurnas
Masih babarengan jeung Akbar, préstasi Winny beuki katémbong nyongcolang dina gelar Singapura Open 2018 nepi ka babak semifinal, sanggeus diéléhkeun ku pasangan seniorna, Tontowi Ahmad jeung Liliyana Natsir
Dina gelar Hyderabad Terbuka 2018, Winny jeung Akbar hasil jadi juara, sanggeus ngéléhkeun pasangan India Pranaav Jerry Chopra/Reddy N Sikki di final
Dipasangkeun jeung Tantowi Akbar
Taun 2019 jadi babak anyar pikeun Winny sanggeus diputuskeun ku PBSI pieun dipasangkeun jeung Tantowi Akbar, sabulan ti pisahna jeung LIliana Natsir
Waktu munggaran dipasangkeun jeung Tantowi, Winny langsung dijadwalkauen pikeun nyanghareupan tilu turnamen di Eropa
Kahiji nyaéta Spanyol Masters (19-24 Fébruari 2019), Jerman Terbuka (26 Fébruari-3 Maret 2019), jeung All Englang 219 (6-10 Maret 2019)
Winny ngarasa siap dipasangkeun jeung Tantowi pikeun tanding dina tilu turnamen di Eropa, komo deui lantaran pasanganna mangrupa senior nu geus leuwih leubeut ku pangalaman
Dina Spanyol Master Winny jeung Tantowi hasil asup kana babak perempat final
Sarta asup kana babak 16 gedé di Jerman Terbuka
Dina All Englang 2019 pasangan Winny/Tantowi nandangan pangalaman pait lantaran kudu tepung ngalawan pasangan ti Indonesia deui, nyaéta Alfian Eko/Marsheilla Gischa I. Tapi Winny jeung Tantowi laju meunang tempat di babak kadua All Englang 2019
Dina babak parapat final Winny jeung Tantowi kudu eureun sanggeus éléh ku pasangan ti Jepang, Yuta Watanabe/Arisa Hibashino
Sanggeus midang dina All England, Winny &amp; Tantowi midang dina Kejuaraan Asia BUlutangkis Beregu Campuran anu marebutkeun PIala Tong Yun Kai Cup 2019 di Hong Kong
Dumasar bekel préstasi tina sababaraha turnamen salila dipasangkeun jeung Tantowi, ieu pasangan diancokeun pikeun turun dina Indonesia Open 2019
Dina babak kahiji Winny/Tantowi nyanghareupan wawakil ti India, Satwiksairaj Rankireddy/Ashwini Ponnappa nu can kungsi tepung saméméhna, sarta bisa meunang
Gelar tanding ieu mangrupa debut pikeun Winny di Indonesia Open
Dina babak kadua Winny/Tantowi nyanghareupan pasangan Thailand, Nipitphin Phuangphuapet/Savitree Amitrapai
Pasangan Winny/Tantowi kudu puas eureun dina parapat final Indonesia Open 2019 sanggeus diéléhkeun ku Chan Pang Soon/Goh Liu Ying ti Malaysia
Ruselli Hartawan (lahir 27 Désémber 1997) nyaéta saurang pamaén badminton profésional Indonésia anu ngagabung jeung klub Jaya Raya Jakarta
Dina taun 2013 Ruselli kungsi asup jadi pamaén pelatnas, tapi alatan prestasina nu kurang katémbong mangka dina taun 2014 manéhna dipulangkeun deui ka klubna
Dina taun 2016 Ruselli resmi diasupkeun deui kana program pelatnas ngaliwatan Surat Keputusan No
SKEP/038/0.5/VII/2016 tentang Pemanggilan Atlet Bulu Tangkis Masuk Pelatnas PBSI (Persatuan Bulu Tangkis Seluruh Indonesia) Dina Olimpiade Musim Panas 2014 di Nanjing, CIna tahun 2014, Ruselli maén di nomor tunggal wanoja, sanajan gagal asup kana babak sémifinal, sanggeus éléh ku Akanae Yamaguchi asal Jepang
Taun 2017, manéhna hasil meunangkan nomor Tunggal Wanita di Kejuaraan Nasional (Kejurnas) PBSI di Pangkal Pinang
Dina Piala Uber 2018 di Thailand, Ruselli éléh dua set langsung ku Busanan Ongbamrungphan ti Thailand
Dina Indonesia Open 2019, Ruselli kudu ngaku kaunggulan Ratchanok Intanon ti mimiti babak kahiji, sarta dina gim kadua, sanajan manéhna kungsi mingpin di awal gim kahiji
Taun 2019 Ruselli hasil ngéléhkeun unggulan kaopat asal Amerika Serikat, Zhang Beiwen dina babak kedua parapat final kajuaraan bulutangkis Macau Terbuka
Dina parapat final Hong Kong Open 2019 Ruselli ngéléhkeun An Se Young asal Korea dina lawan tanding dua gim langsung
Ku meunangna jadi balukar manéhna munggaran lolos ka parapat final turnamén BWD World Tour Super 500
Ruselli asup ka babak final tunggal SEA Games 2019 sanggeus ngéléhkeun unggulan kahiji asal Thailand, Pornpawee Chochuwong dina lawan tanding tiga gim
Hanjakal dina babak final Ruselli kudu puas meunang medali pérak sanggeus éléh ku pamaén ti Malaysia, Kisona Selvaduray
Taun 2020 Ruselli maén dina kompetisi Indonesia Masters
Dina babak mimiti Rusell éléh ku unggulan katujuh Indonesia Masters 2020 asal Kanada, Michelle Li
Ruselli maén di nomor Tunggal Wanoja jeung éléh di parapat final ku Akane Yamaguci asal Jepang
Rekor jeung lawan pinilih
Rekor ngalawan finalis World Superseries, semifinalis Kajuaraan Dunia, jeung parapat finalis Olimpiade, kitu deui sakabéh lawan Olimpiade
Kolé; "Musa Trogloditarum; fe’i banana" nyaéta tangkal nu asalna tina "genus musa"
Cau kulé dipelak pikeun diala buahna, henteu bisa langsung dikonsumsi tapi kudu diasakan heula diseupan atawa di bubuy, kumaha pangaresep
Cau kolé katelah ogé cau gunung loba kapanggih hirup di kapuloan Maluku nepika kapuloan Marquesas, kapuloan Pasifik utamana di Polinésia Prancis
Beurat cau kolé sasikat 1,2 kg, beurah 1 cau kole = 150 gr
Di Maluku nyebut cau kolé téh pisang tongkat langit, Papua New Guinea disebutna "Rimina; Utafan" Di kapuloan Solomon diebutna "Warowaro", Di kapuoan Fiji disebutna "Soaqa", di Hawaii disebutna "Borabora; Polapola; Mai'a Ha'ii"
Tangkalna jangkung timimiti 3 – 10 méter, Cau kolé mah jantungna ‘’(Rumphius)’’jocong kaluhur, henteu kawas cau ilaharna ngeluk ka handap
Kelir kulit buahna kayas nepika semu gandaria, daging cauna ornye aya ogé nu konéng
Panjang buahna 20 cm, defena buahna (diaméter) 13 cm
Kulit buahna cau na ogé henteu kawas cau ilahar buleud, tapi cau kolé mah semu masagi opat
Geutahna ogé béda jeung cau ilaharna, kelirna kayas ayogé nu semu gandaria, aya ogé nu semu beureum
Cau kolé loba mibanda "beta karotana", "provitamin A katotenoid" nu engkéna baris jadi vitamin A dina awak
Mangpaat cau kole, mujarab pikeun ngubaran panyakit konéng
Kaliagé; "Cudrania Pubescens"; nyaéta hiji tangkal nu asalna tina kulawarga "Moraceae"
Kaliagé hirupna ngarungkun, bisa hirup subur sanajan kahieuman
Remen kapanggih hirup di tegalan, sisi susukan, sisi leuweung
Kelir dauna héjo kolot, pucuk dauna héjo ngora
Daunna laloyod ukuranna 3 cm nepika 5 cm
Tangkal kaliagé mibanda cucuk nu seukeut tur panjang, bijil dina handapeun cupat daun
Jangkung tangkalna/rungkun 1,5 nepika 2 méter, tapi sakapeung bisa hirup leuwing jangkung
Kelir kembangna konéng, buahna jeung sikina beureum
Situ Dal nyaéta hiji situ anu aya di Srinagar, nagara bagian Jammu jeung Kashmir, India
Situ ieu kawentar ku kaéndahanana, malahan mah ieu situ dilandi "sawarga di bumi India" jeung "intan makuta Srinagar"
Situ ieu perenahna kira-kira 25 kilométer di Kota Srinagar, puseur dayeuh nagara bagian Jammu jeung Kashmir
Situ Dal mangrupa situ kadua panggedéna di nagara bagian éta
Situ Dal sok dijadikeun tempat syuting pilem Bollywood, babaraha filmanu kungsi syuting di dieu nyaéta "Jab Tak Hai Jaan," "Mission Kashmir," "Rockstar", jeung "Notebook."
Dina basa Sangsekerta, Situ Dal disebut "Mahasarit" (महासरित्)
Dumasar sajarah kuna Sangsekerta, aya hiji lembur anu ngaranna Isabar anu dicicingan ku Batari Durga
Nalika India diparéntah ku Kakaisaran Mughal, Situ Dal dijadikeun minangka tempat pikeun pakanci di usum panas
Kebon-kebon taraté dipelakan di pasisian situ, sarta taman-taman dijarieun, di antarana "Shalimar Bagh" jeung "Nishar Bagh" anu dijieun nalika jaman Kaisar Jahangir
Ti saprak Kaisar Aurangzeb tilar dunya di taun 1707, anu nyababkeun disintegrasi Kakaisaran Mughal, urang Pashtun di daérah sabudeureun situ jeung kota ngalobaan, sarta Kakaisaran Durrani Afghanistan maréntah Srinagar salila babaraha dékadeu
Tuluy di taun 1814, landeuh Kashmir, kaasup Srinagar, dianéksasi ku Raja Ranjit Singh ti Dogra Raj, saenggeus kitu, urang Sikh ngalobaan di wewengkon ieu salila 27 taun
Salila Dogra Raj ngawasaan Kashmir, Srinagar dijadikeun puseur dayeuhna
Nalika mangsa Kamaharajaan Britania, pamingpin Kashmir ngantepkeun Inggris datang ka Srinagar, tapi teu ngijinkeun Inggris pikeun ngawangun wangunan
Pikeun nyiasatan, Inggris maréntahkeun pikeun nyieun imah kapal anu méwah di luhureun cai anu matak maranéhna bisa nempo kaéndahan situ jeung pagunungan
Ti saprak kamerdikaan India, imah kapal ieu diwangun sarta dikokolakeun ku urang Hanji Kashmir, anu geus nyicingan ieu situ salila mangabad-abad, ngabudidayakeun taman apung, pasar apung, sarta gaya hirup anu unik di luhureun cai
Di sisi-sisi situ, aya babaraha taman anu dijieun nalika jaman Kakaisaran Mughal, sarta aya kénéh nepi ka kiwari, di antarana nyaéta Shalimar jeung Nirshat Bagh
Salian dua taman éta, aya ogé titinggal Kakaisaran Mughal anu séjénna, saperti Masjid Hazratbal, Situ Nigeen, Chashme Shahi, Hari Parbat, Kuil Shankaracharya, jeung komplék pamakaman Mughal anu ngaranna "Muzar e Shura"
Di Situ Dal, urang bisa ngurilingan ieu situ maké parahu leutik anu ngaranna "shikara
Shikara" mangrupa parahu dayung leutik anu luhurna diterpalan
"Shikara" geus jadi ikon wisata anu kasohor di Situ Dal
Wisatawan bisa nyaba ka tempat-tempat wisata di sabudeureun situ maké "shikara."
Salian ti pikeun wisata, "shikara" ogé dijadikeun imah ku warga lokal
Di Situ Dal ogé aya pasar apung tina "shikara."
Biasana, pasar apung ieu buka kira-kira jam 5 subuh
Di luhur parahu, biasana patani ngadagangkeu hasil panénna
Kadang ogé aya nu barter barang daganganna
Saliah ti hasil tatanén, di pasar apung ogé sok didagangkeun cinderamata anu unik jeung antik pikeun wisatawan
Situ Dal miboga lega 18 kilométer pasagi, sarta jerona 6 méter anu pangjerona
18 kilométer ieu kaasup aréa tanah baseuh anu legana 21,1 kilométer pasagi
Dina tanah baseuh éta, aya taman apung anu dina basa Kashmiri disebut "Rad" tumuwuh ku kembang lotus ti bulan Juli nepi ka Agustus
Situ ieu kabagi ogé jadi opat legok (basin), nyaéta "Gagribal", "Lokut Dal", "Bod Dal" jeung "Nigeen."
Babaraha bagian situ ieu beku nalika usum tiris
Di beulah kaléh situ, aya susukan anu masok kira-kira 80 persén cai ka situ ieu
Sedengkeun di kulon-kiduleun Situ Dal, aya susukan anu ngocorkeun cai kaluar ka anak Walungan Jhelum
Paralel jeung susukan nu tadi, aya kanal anu dilapisan ku batu anu ngahubungkeun situ jeung anak walungan
Kanal ieu digunakeun pikeun kaluar-asupna kapal sarta nyegah taman apung kakeueum nalika caah
Kadieunakeun, kualitas cai di Situ Dal beuki goréng di dua dékadeu ahir ieu
Daérah sisi anu lega geus diréklamasi sarta geus dijieun jadi taman apung
Hotél-hotél jeung pamodokan diwarangun di sisi situ
Hal ieu nyababkeun limbah dipariceunan ka situ tanpa diolah heula, anu antukna ngotoran lingkungan, jeung nimbulkeun masalah kaséhatan
Masalah lingkungan utama nyaéta tumuwuhna gulma anu loba teuing, cai anu geus teu hérang deui, sarta aktivitas mikroba anu réa
"Proyék Pengembangan Situ Dal" dijieun di taun 1978 sarta Pamaréntah Jammu jeung Kashmir ngadopsi kalawan babaraha modifikasi
Dorongan utama di proyék ieu nyaéta pikeun menerkeun lingkungan situ maké "pendekatan fisik jeung biologis"
Kiwari, proyék ieu keur lumangsung
" Kalayar; baduyut; gontang; "Trichosanthes Pubera" nyaéta tangkal nu ngarambat asalna tina kulawarga "Cucurbitaceae"
Loba kapanggih hirup di Pulo Kalimantan, Pulo Sumatra, jeung pulo Jawa
Spesies séjéna katiténan hirup ogé di Thailand, Vietnam, Malaysia, Singapura, Pilipina, India, Nepal, jeung Cina
Buah kalayar mah henteu bisa dikonsumsi, sanajan kitu areuy/sulur kalayar bisa dimangpaatkeun pikeun ngubaran ceuli torék
Sulur atawa areuyna di teukteuk, geutah nu nyakclakanna tulus dikecerkeun kana liang ceuli
Tangkalna/areuy ngarambat panjang bisa nepika 20 méter, gedé areuyna 2-5 mm
Buahna baruleud kawas endog gedéna 4-6 cm, lonyod katungtungna 2-5 mm
Buahna mimiti bijil kelirna héjo, mun geus manjing kolot/gumading robah jadi semu konéng, robah deui jadi beureum mangsa geus asak/kolot
Kembangna nokturnal, mimiti ligar mangsa surup panon poé tuluy kuncup deui mangsa panonpoé geus nyorot deui
Daging buahna konéng tur sikina hideung, wujudna lonyod gedéna 1-2 mm
Kalayar kaasup kana pepelakan "monokarposa" di mana geus bérés buahan umurna tara lila sulurna sok paéh, bijil deui sirung anyar téh kaluar tina bonggol atawa beutina
Kalayar nu aya di Jawa sahenteuna aya kana 10 spesies, geus ditaluntik ti taun 1826 Backer nu tayalian:
Walungan Rogue (basa Tolowa: yan-shuu-chit’ taa-ghii~-li~’, basa Takélma: tak-elam) nyaéta hiji walungan anu aya di nagara bagian Oregon, Amérika Sarikat
Walungan Rogue dipikawanoh ku lantaran arusna anu tarik
Walungan ieu dikurilingan ku pagunungan leuweung sarta babatuan
Walungan ieu jarakna 215 mil ti Cascade Range nepi ka Samudra Pasifik, girangna ti deukeut Situ Kawah sarta muharana aya di Gold Beach Oregon
Walungan Rogue mangrupa salah sahiji ti dalapan walungan asli anu disebutkeun dina "Wild and Scenic Rivers Act" di taun 1968
Hutan Nasional Rogue-Klamath-Siskiyou sarta Leuweung Kalmiopsis ngurilingan Walungan Rogue
"Daérah Aliran Sungai" (DAS) Walungan Rogue nyaéta salah sahiji ti opat leuweung tipeu konifér nu boga iklim sedeng anu ragamna panglobana di dunya, anu eusina 3.500 spésiés tutuwuhan anu baréda
Mmitina, kecap "rogue" anu hartina tukang tipu dilarapkeun ku urang Éropa ka pribumi asli Amérika anu nyicingan walungan éta ti saprak Perang Indian ti 1855 nepi ka 1856
Urang Éropa nyebut pribumi minangka "Indian Rogue"
Kadieunakeun, kecap "rogue" dipaké pikeun nyebutkeun ngaran walunganana
Ti jaman bihari, pasna ti taun 1800-an, Walungan Rogue geus dipikawanoh ku lantaran loba emasna
Di taun 1850, loba urang Éropa anu daratang ka dieu pikeun nambang emas, moro, sarta ngala lauk
Mimitina pribumi soméah ka maranéhna, ngan urang Éropa sok nelasan pribumi au eukeur nyorangan
Hal ieu anu nyababkeun konflik antara urang Éropa jeung pangeusi asli Amérika anu ngabalukarkeun "Perang Indian" Walungan Rogue di taun 1855-1856
Ieu perang téh antara Angkatan Darat Amérika Sarikat jeung para pribumi
Sanggeus kitu, pangeusi asli Amérika tuluy dipindahkeun ka tempat reservasi, di dinya,loba nu paraéh ku sabab panyakit jeung kakurangan dahareun sarta cai
Walungan Rogue mangrupa habitat pikeun loba spésiés lauk, di antarana "chinook salmon, coho salmon, steelhead, cutthroat trout", jeung sturgeon héjo
Walungan ieu kawentar minangka "habitat salmon kalawan kualitas nu panghadéna di kulon"
Lauk anu geus gedé ngendog di walungan, tuluy megar babaraha bulan saenggeusna
Sabada megar, sababaraha spésiés saperti coho, hulu baja, jeung sturgeon héjo, netep heula di walungan salila sataun, sedengkeun nu lianna saperti chinook langsung baé ka laut
Walungan Rogue miboga spésiés lauk asli, di antarana aya lauk emas, shad Amérika, lauk pike leutik, "brown bullhead,lélé, black crappie," jeung "red shiner"
Salian ti lauk, di deukeut walungan ieu ogé sok aya biruang hideung, uncal, berang-berang, bango biru gedé, sarta ospréy, pikeun néangan salmon
Di deukeut Walungan Rogue, rupa-rupa tutuwuhan aya
Kaitung aya kira-kira 3.500 spésiés tutuwuhan
Ti mimiti ti girang, aya dupa cédar, camara bodas, sarta camara beureum Shasta
Tuluy di beulah hilir, aya tatangkalan anu daunna garedé, sarta jujukutan
Di hilir aya pines ponderosa gedé, "Douglas-fir, madrone, manzanita", pines Jeffrey, sarta tangkal ék di sakabéh landeuh
Aya ogé kebon bungbuahan, lahan tatanén, sarta tegalan anu dijarieun ku jelema
Tuluy di aréa riparian, aya willow, alder beureum, kai kapas hideung, sarta abu Oregon
Di daérah muhara, aya sabana ék, végétasi padang rumput, jeung loba balong
Salian ti éta, réa ogé kekembangan anu tumuwuh di deukeut walungan
Sapanjang taun kekembangan éta marekar, komo pas usum semi mah
Aya rhododendron, tulip, jeung sajabana
Walungan Rogue jeung daérah di sabudeureunana nyadiakeun rupa-rupa pangalaman rékreasi
Hal éta au nyababkeun jumlah wisatawan di walungan ieu bisa nepi ka satengah juta unggal taunna
Wisatawan bisa kémping dina mobil atawa nyupiran sapanjang walungan
Wisatawan ogé bisa "hiking" di Jalur Rékréasi Nasional Walungan Rogue sapanjang 40 mil, arung jeram ngaliwatan jeram liar, atawa bisa ogé nyusur walungan anu arusna leuwih tenang
Salian ti éta, wisatawan ogé bisa paparahuan, ngojay, kémping, sarta nguseup di Walungan Rogue
Ki merak; "Leucoxylon buxifolium" nyaéta hiji tangkal nu asalna tina kulawarga "Ebenaceae"
Tangkal ki merak pituin ti pulo Jawa, hirup di leuweung jangkung tangkalna bisa nepi ka 18 méter
Ki merak dina basa Yunani "leukos" “λευκό” hartina bodas, tayalian kai nu dihasilkeun tina tangkal ki merak mibanda kelir bodas sarta "teksturna" éndah
Hirup dina taneuh nu kaayaana kurang leuwih 900 – 1000 méter luhureun cai laut, buahna mibanda siki nu engkéna bisa dipelakeun deui
Ieu tangkal kapanggih ogé hirup di pulo Sumatra, hususna di Pariaman
Tina kulawarga "Ebenaceae" aya ogé "Diospyros" spesies séjén tayalian "Maba ebenus" ti Maluku ("kajoe orang"), nu ngabédakeun téh kai nudihasilkeunna mibanda kelir hideung/"Ebony"
Tangkalna lalempeng ka luhur
Kembangna "poligami" mibanda "corolla"/klopak 4 lambar, kembang jaluna mibanda 12-14 "stamens", "Calyx" leuleus, 4 pamisah, kalawan ségmén anu patepung jeung "imbricate"
"Subeampanulate Corolla", 4- pamisah.Sawaréhna "hypogynous" sawaréhna deui kana dasar "corolla"
Kai tangkal ki merak bodas kalawan mibanda urat nu éndah, ngan hanjakal teu bisa dipaké pikeun bahan wangunan atawa "kontruksi" kualatan sok gancang koropok
Iguana paul atawa iguana biru nyaéta sato anu ngaran latinna "Cyclura Lewisi" nu asalna ti kulawarga "Iguanidae."
Iguana paul mangrupa réptil anu miboga awak warna kulawu nepi ka paul atawa bulao nyacas
Iguana paul ogé dipikawanoh ku jujuluk Iguana Grand Cayman, nu apan ieu iguana téh mangrupa iguana éndemik ti Pulo Grand Cayman
Panalungtikan jeung analisis DNA taun 2004 netepkeun yén ieu iguana paul téh béda sarta lain ngan saukur subspésiés ti "cyclura nubila", siga nu disangka-sangka saméméhna
Ieu iguana kaasup réptil anu panglangkana di dunya, sarta dianggap minangka sato nu kaancam punah pisan
Panjang awak iguana paul antara 20-30 inci, kaasup buntutna
Jaluna nepi ka panjang total 1,5 méter, sarta beurat 14 kg, mun bikang mah kurang lewih 30% leuwih leutik batan jalu
Ieu réptil mangrupa spésiés nu hirup di beungeut taneuh (terestrial), ngan ari iguana ngora mah biasana sok nyumput dina tatangkalan, utamana mah tangkal nu teu pati hésé dihontalna
Iguana paul kaasup sato hérbivora, sok ngadahar bungbuahan, kekembangna, supa sarta dangdaunan, jeung deuih sakapeung mah sok ngadahar larva gegeremet, keuyeup, siput, jeung bangké
Iguana miboga irung nu ngamumkinkeun bisa ngaluarkeun kadah uyah jeung kalium nu kaleuleuwihi
Ieu iguana dipiyakin bisa tahan hirup salila puluhan taun di lingkungan alamina, nyegah tinu morona
Aya hiji iguana piaraan di Brownsville, Téksas, nu ngaranna Godzilla, bisa hirup lilana kurang leuwih 69 taun dina panangkaran
Dina tonggong iguana paul aya cucukan, sarta éta cucukna téh jegreg, sedengkeun dina handapeun gadona aya jawéran anu ngagayot
Sakum awakna kabulen ku sisit, sarta sawaréh sisit ka beulah sirahna mah rada ngabadagan
Iguana anu ngora mibanda warna dasar kulawa kalawan colat kulawu kolot jeung krém
Nalika geus déwasa, pola rumajana laas, sarta warna dasarna kagenti ku warna dasar bulao kulawu
Sawatara colat poék dipertahankeun di mangsa déwasana
Ieu warna bulao-kulawu mangrupa ciri iguana darat nalika reureuh
Ngan, iguana darat mah leuwih kasohor ku warna biru pirus nu kajadianna salila usum kawin
Balukar tina ieu kajadian, ieu sato katelah ku ngaran iguana paul atawa iguana bulao
Salila usum kawin, warna paul ieu iguana katara pisan, lantaran iguana jalu mah warnana jadi warna bulao nu leuwih nyacas
Ieu iguana ngalakukeun gerakan sirah "bobbing" minangkana mah cicirén yén geus datang mangsana kawin
Sanggeus sanggama, iguana bikang ngendog ti mimitin hiji ne pika dua puluhan endog baradag dina bulan Juni atawa Juli dina liang nu geus dikarali na taneuh nu katojo ku panon poé
Suhu di jero sayang kudu angger konstan 32 darajat C (90 darajat F)
Iguana bikang nyarukeun sayangna ku cara ngawurkeun dangdaunan jeung rokrak di luhureunana
Saanggeus mangsa inkubasi, anak iguana barijilan tina taneuh tuluy sumebar kana végétasi pangdareukeutna, nu mana ieu anak iguana téh sok diporo ku oray, beurit, jeung prédator lianna
Iguana paul mangrupa salah sahiji spésiés au panggancangna leungit sarta pangkaancamna punah di Marcapada
Nurunna populasi ieu iguana diperkirakeun ti mangsa pra-Kolumbus anu mana ieu iguana téh diporo jang dahareun séké pituin Amérika Arawak jeung Lucayan
Nyirorot pisanna mah basa dimimitianna padumukan Éropa di Kapuloan Cayman
Nalika populasi manusa rumonjat, lahan dibuka leuwih lega pikeun patanian sarta ngembangkeun paimahan jeung komérsialisasi lahan
Kiwari, leungitna habitat téh mangrupa faktor utama nu ngancam kapunahan ieu iguana
Pangwangunan jalan kandaraan ogé ngabalukarkeun rusakna habitat nu terus tumerus sarta geus nganteurkeun kana gancangna kapunahan ka habitat nu nyésa
Ancaman badag séjénna patalian jeung pamudumukan Éropa nyaéta dibawana sasatoan anu poténsial pikeun nyilih ieu spésiés iguana, kayaning sapi, doma, babi, beurit, ucing jeung anjing
Sahingga ieu iguana nyanghareupan pamoroan atawa pasaingan jeung éta sasatoan doméstik
Aya ogé ieu iguana sacara ilégal kapikat atawa ditémbak ku patani nu nganggap iguana minangka ancaman kana tatanénna
Lembaga "The National Trust" pikeun Kapuloan Cayman ngabentuk Program Pamulihan Iguana Paul mangsa taun 1990
Ieu program konsérvasi ngawengku panalungtikan, panangtayungan habitat, panangkaran, réintroduksi, sarta atikan konsérvasi
Sanajan nangtayungan 2.000 héktar leuwung garing jeung lahan baseuh bako di Kapuloan Cayman, ari taneuh kalindung nu cocog pikeun ieu iguana mah kawilang langka pisan
Program Pamulihan Iguana Paul geus ngahasil ngabiakkeun spésiés "C. nubila lewisi" di panangkaran ti saprak taun 1990
Ieu anggota spésiés dipiara nepi ka umur 2 taun sarta dileupaskeun ka Taman Botani Queen Elizabeth II di Grand Cayman
Ieu iguana ngora téh ngabantu nambahan populasi liar nu aya sarta pikeun ngabentuk populasi liar anyar di kawasan lindung
Iguana paul sagemblengna ditangtayungan ku undang-undang di éta wewengkon sarta dianggap kaancam punah pisan ku IUCN
Mangrupa perkara anu ilégal pikeun maéhan, néwak, atawa nahan ieu anggota spésiés di panangkaran
Komo deui ngadagangkeun ieu spésiés mah dilarang pisan, lantaran kadaptar dina Lampiran I Konvénsi Padagangan Internasional Spésiés Kaancam Punah
Karéta api Anjasmoro Éksprés
Kota Prabumulih nyaéta salah sahiji kota anu aya di Provinsi Sumatra Kalér, Indonesia
Kota Prabumulih aya di koordinat 3°20’09,1” – 3°34’24,7” LS sareng 104°7’ 50,4” – 104°19’41,6” BT
Kota Prabumulih miboga lega 456,89 km² jeung 184.425 pangeusi
Asal Daérah Prabumulih
Kota Prabumulih kirang leuwih aya ti 700 taun kapengker, anu kabentuk ti Dusun Pehabung Uleh
Dusun Pehabung Uleh awalna ditemukeun di tempat anu tinggi, nu miboga istilah "Mehabung uleh"
Keturunan adat di daerah ieu ngadegkeun Dusun Pehabung Uleh anu tumut kana aturan adat Simbur Cahaya
Masa Pamaréntahan Walanda jeung Jepang
Di masa pamaréntahan Walanda, Pehabung Uleh ganti ngaran jadi Peraboeng Ngoeleh jeung di masa pamaréntahan Jepang, ngaran Pehabung Uleh ganti deui jadi Peraboeh Moelih (Prabumulih)
Peraboeh Moelih ngagaduhan pusat pamaréntahan di Tanjung Rambang, nu gaduh sababaraha wilayah pamaréntahan nyaéta Marga Lubai Suku I, Marga Lubai Suku II, Marga Rambang Kapak Tengah
Peraboeh Moelih gabung ka wilayah pamaréntahan Onder Afdeeling Ogan Ulu dina status Pamaréntahan Marga, anu dipingpin ku hiji Pasirah
Masa Kamerdékaan Indonésia
Saatos kejadian nyerahna Jepang ka Tentara Sekutu, wilayah administratif ganti jadi kewédanaan
Kepala pamaréntahan marga sateuacanna diberhentikeun sareng diganti ku kepala pamaréntahan marga anu anyar anu dipilih ku rahayat taun 1946
Di masa éta, daérah Prabumulih lebet ka Kabupatén Muara Énim, anu pecah jadi Kawédanaan Lematang Ilir jeung Kawédanaan Lematang Ogan Tengah
Kawédanaan Lematang Ogan Tengah gaduh wilayah sapertos Kecamatan Prabumulih, Kecamatan Tanah Abang, jeung Kecamatan Gelumbang
Masa Pamaréntahan Kota Administratif Prabumulih
Dina bulan Fébruari 1982, numutkeun dina PP RI No
18 Tauhun 1982, Kecamatan Prabumulih statusna ditingkatkeun jadi Kota Administratif Prabumulih
Kota Administratif Prabumulih mangrupa bagian ti Kabupatén Muara Énim anu miboga luas wilayah 21.953 km², jeung dibagi kana dua kecamatan, nyaéta: Numutkeun ti SK Gubernur Sumatera Selatan No
572/SK/III/1992, Kelurahan Pasar Prabumulih dimekarkeun jadi 3 kelurahan anyar, nyaéta Kelurahan Pasar Prabumulih, Persiapan Pasar Prabumulih Kalér, jeung Kelurahan Pasar Prabumulih Kidul
Kelurahan Prabumulih ogé dimekarkeun jadi tilu kelurahan, nyaéta Kelurahan Prabumulih, Persiapan Prabumulih Wétan, jeung Kelurahan Persiapan Prabumulih Kulon
Masa Pamaréntahan Kota Prabumulih
Numutkeun ti Pérda Kabupatén Muara Énim No
2 taun 2001, aya dua kecamatan anyar anu dibentuk di Kota Administratif Prabumulih, nyaéta Kecamatan Cambai jeung Kecamatan Rambang Kapak Tengah
Dina mangsa éta, Kota Administratif Prabumulih boga 4 kecamatan, 12 kelurahan, jeung 14 desa
Ku kituna, dina bulan Juni 2001, Kota Administratif Prabumulih naik tingkat jadi Kota Prabumulih numutkeun ti UU Nomor 6 taun 2001 anu dipingpin ku Drs
Sudjiadi salaku Pejabat Walikota Prabumulih
Di taun 2003, Walikota sareng Wakil Walikota Prabumulih kahiji, Drs
H. Rachman Djalili, MM
jeung Yuri Gagarin, SH
Iklim jeung Topografi
Kondisi taneuh Kota Prabumulih didominasi ku taneuh potsolik beureum konéng anu ngagaduhan derajat kadéngdékan 0-40° di 34 meter di luhureun permukaan laut
Kota Prabumulih kaasup daérah tropis baseuh anu gaduh suhu rata-rata 27°C Batas Daérah
Sécara géografis, Kota Prabumulih aya di posisi 3°20’09,1” – 3°34’24,7” LS sareng 104°7’ 50,4” – 104°19’41,6” BT anu ngagaduhan lega kirang leuwih 456,89 km²
Kota Prabumulih ngagaduhan opat batas wilayah, nyaéta: Démografi
Dina taun 2018, Kota Prabumulih gaduh 184.425 pangeusi, anu boga komposisi 91.031 pangeusi pameget jeung 91.394 pangeusi wanoja
Kapadetan pangeusi Kota Prabumulih nyaéta 403 pangeusi/km², jeung kepadetan pangeusi Kota Prabumulih panggedéna nyaéta di Kecamatan Prabumulih Kalér, nyaéta 2.967 pangeusi/km²
Di taun 2018, Kota Prabumulih ngagaduhan 101 SD/sederajat, 29 SMP/sederajat, jeung 28 SMA/sederajat
Persentase penduduk melek huruf di luhureun 15 taun masing-masing 99,75% (pameget) jeung 98,20% (wanoja)
Mayoritas masyarakat Kota Prabumulih mangrupa lulusan SMA, anu ngagaduhan proporsi 42,87 persen
Ékonomi jeung Ketenagakerjaan
Numutkeun ti lapangan usahana, mayoritas pangeusi Kota Prabumulih migawé di séktor jasa (60,95%)
Di samping séktor jasa, pangeusi Kota Prabumulih ngagaduhan pagawéan di séktor pertanian jeung industri pengolahan
Di séktor pertanian, komoditas anu jadi produk utama di Kota Prabumulih nyaéta nanas jeung karét
Di samping éta, produk sapertos padi jeung térnak hayam jadi komoditas lain anu diperdagangkeun di Kota Prabumulih
Séktor pertanian nyumbang 6,36% Produk Domestik Regional Bruto (PDRB) Kota Prabumulih
Di séktor industri, industri skala mikro atawa makro di Kota Prabumulih ngalaman perkembangan
Numutkeun data Sensus Ekonomi 2006 jeung 2016 anu dilakonan ku Badan Pusat Statistik Kota Prabumulih, masing-masing jumlah industri di taun 2006 jeung 2016 nyaéta 534 jeung 1.493 industri
Dina 10 taun terahir, pertumbuhan jumlah industri di Kota Prabumulih nepi ka 179,59%
Puseur industri, utamana industri pengolahan di Kota Prabumulih aya di Kecamatan Prabumulih Wétan, disusul ku Kecamatan Prabumulih Kalér jeung Kecamatan Prabumulih Kidul
Jalur karéta api Cirebon-Tegal nyaéta jalur karéta api utama di lintas kalér pulo Jawa
Jalur ieu enggeus mangrupa "double track" pikeun ngarojong kalancaran lalampahan karéta api
Jalur ieu dioperasikeun ku Daérah Operasi III Cirebon jeung Daérah Operasi IV Semarang
Kabupatén Banyuasin mangrupa salah sahiji kabupatén nu aya di Sumatera Kidul nu miboga lega wilayah 1.183.299 Ha
Kabupatén Banyuasin mangrupa pamekaran ti Kabupatén Musi Banyuasin nu dibentuk ku lantaran tarikna kamekaran sarta kamajuan di Propinsi Sumatéra Kidul umumna, hususna di Kabupatén Musi Banyuasin nu dirojong ogé ku aspirasi masarakat pikeun ngaronjatkkeun palaksanaan pangwanunaan sarta pikeun ngajamin kamakmuran rakyat
Status daérah nu asalna kagabung di Kabupatén Musi Banyuasin robah jadi Kabupatén nu ajeg sorangan, sok sanajan butuh kénéh nyaluyukeun sarta ngaronjatkeun sarana jeung prasarana nu aya pikeun ngarojong pamaréntahan
Satuluyna, sanggeus ngaliwatan prosés pamilihan nu démokratis ku Dewan Perwakilan Rakyat Daerah (DPRD) Kabupatén Banyuasin, Ir
H. Amiruddin Inoed kapilih salaku Bupati définitif Kabupatén Banyuasin période 2003-2008
Hasil pamilihan éta, tuluy disahkeun ku Menteri Dalam Negeri Republik Indonésia ngaliwatan terbitna SK Mendagri Nomor 131.26-442 taun 2003
Bupati jeung Wakil Bupati Banyuasin sacara resmi dilantik ku Gubernur Sumatéra Kidul dina tanggal 14 Agustus 2003
Sacara yuridis pambentukan Kabupatén Banyuasin disahkeun ku Undang-Undang Republik Indonesia Nomor 6 Taun 2002
Dumasar Undang-Undang éta, Menteri Dalam Negeri RI jeung Kaputusan Nomor 131.26- 255 Taun 2002 netepkeun Ir
H. AMIRUDDIN INOED salaku Pajabat Bupati Banyuasin
Sacara géografis Kabupatén Banyuasin miboga watesan jeung sababaraha daérah lianna, diantarana: Pernah géeografisna Kabupatén Banyuasin ieu téh matak nguntungkeun Kabupatén Banyuasin miboga poténsi daérah nu stratégis dina hal perdagangan jeung industri, sarta jeung tumuwuhna séktor-séktor lianna
Empat Lawang nyaéta salah sahiji kabupatén di Provinsi Sumatra Kidul, Indonésia
Ibukota Kabupatén Empat Lawang pernahna di "Tebing Tinggi"
Kabupatén ieu mangrupa pamekaran ti Kabupatén Lahat, nu diresmikeun tanggal 20 April 2007
Kabupat"é"n ieu téh dieusi ku rupa-rupa suku, mayoritas Suku Lintang/ "Jemo Lintang" sakitar 55% nu dumukna di Muara Pinang, Lintang Kénca, Pendopo, Pendopo Kulon, Ulu Musi, Sikap Dalam
Tuluy Suku Pasémah sakitar 19% nu dumukna di Pasémah Air Keruh
Suku Saling sakitar 12% nu dumukna di Saling
Suku Kikim Tebing sakitar 5% nu dumukna di Tebing Tinggi
Aya ogé suku minoritas sakitar 9% nu dieusi ku Suku Jawa jeung Sunda
Sajarah dibentukna Kabupatén Empat Lawang nyaéta nalika panjajahan Hindia-Walanda sakitar 1870-1900, nu di mana "Tebing Tinggi" téh miboga peran penting salaku wilayah administratif jeung lalu lintas ékonomi, kusabab letakna nu stratégis
"Tebing Tinggi" diniléy stratégis sabab bisa ngahalau ancaman pemberontakan daérah sakitarna, saperti Pagar Alam, Pasémah jeung daerah nu wawatesan jeung Bengkulu
Taun 1942-1945 dina masa panjajahan Jepang aya sababaraha parobahan ngaran wilayah tina asalna "Tebing Tinggi" jadi kaasup wilayah kawedanaan, nepi ka akhirna jadi bagian tina wilayah sakaligus jadi puseur dayeuhna Kabupatén Empat Lawang saangeus kemerdekaan
Kabupatén Empat Lawang ieu miboga sababaraha poténsi wisata nyaéta aya Curug Tanjung alam nu aya di Kecamatan "Lintang Kanan", tuluy aya ogé A"ir Lintang" nu pernahna di Kecamatan Pendopo nu mangrupa papanggihan antara cai bayau jeung cai lintang
Salian éta aya deui objék wisata Musi Pantai Terusan nu aya di Désa Terusan Lama, Kécamatan "Tebing Tinggi."
Kabupatén Empat Lawang ogé miboga ciri khas kulinér, nu salian ti empé-empék aya ogé Kelicuk, Lempeng, "Sanga Duren", Surabi, Kué Suba, Lepat, Bubur Suro, Gonjing, sarta Gule Kojo
Dr. Sahardjo LL.B., (EYD: Saharjo, 26 Juni 1909 - 13 Nopémbér 1963) nyaéta Menteri Kahakiman Indonésia dina tilu kabinét, Kabinét Gawé Hiji, Dua jeung Tilu
Sahardjo lahir di Surakarta, Hindia Walanda dina tanggal 26 Juni 1909
Sabada DO ti sakola medis, dirina nuluykeun sakolana ka jurusan hukum, lulus ku gelar bachelor dina taun 1941
Awal-awalna mah Sahardjo ngajar di sakola swasta, tapi tuluy jadi aktif dina widang pulitik, ngagabung jeung sarta antukna mingpin Partéy Indonesia
Sahardjo ngilu dina ngararancang hukum kawarganagaraan 1947 sarta hukum pamilihan umum
Dr. Sahardjo ngajabat minangka Menteri Kahakiman pikeun tilu periode
Periode kahiji nyaéta nalika Kabinét Gawé Kahiji, ti mimiti tanggal 10 Juli 1959 nepi ka 18 Pébruari 1960
Kaduana nalika Kabinét Gawé Kadua, ti tanggal 18 Pébruari 1960, nepi ka 6 Maret 1962 sarta katiu kalina nalika Kabinét Gawé Katilu ti mimiti tanggal 6 Maret 1962 nepi ka 13 Nopémber 1963, di mana dirina ogé nyepeng jabatan minangka Deputi Perdana Menteri / Kordinator Jero Nagri
Nalika Sahardjo jadi Menteri Kahakiman, aya debat "nu ramé tapi teu dibéja-béja ka umum" ngeunaan hukum-hukum dasar saperti "nulla poena sine lege" (taya hukuman tanpa hiji aturan)
Bareng jeung Pupuhu Pangadilan Tinggi Wirjono Prodjodikoro, Sahardjo marjoangkeun panyalindungan pikeun kabébasan para kriminal jeung kasangka kriminal; hal ieu antukna meunangkeun dukungan umum nalika masarakat kuciwa ku goréngna ketak Jaksa Agung Goenawan
Sahardjo jeung Prodjodikoro nuluykeun kana réformasi hukum sipil dina taun 1962, Sahardjo ngusulkeun sangkan boh undang-undang sipil ogé niaga ti jaman kolonial Walanda teu dipaké deui
Usulan nu didukung ku Prodjodikoro sarta sababaraha urang ti komunitas hukum meunang panolakan ti para advokat jeung para hakim ku alesan bakal nambah kateupastian hukum, sedeng Prodjodikoro nyatakeun yén moal loba teuing nu rubah da barina gé geus loba nu digantikeun
Sahardjo hayang sangkan institusi hukum bébas tina "diskriminasi" sésa-sésa hukum kolonial sarta ngasupkeun hukum adat - sangkan loyog jeung philosopi Pancasila
Najan kitu, Prodjodikoro antukna ngabatalkeun sababaraha artikel hukum
Daniel Lev nyatetkeun yén dina praktékna mah teu loba nu robah
Taun hareupna, Sahardjo milih tangkal caringin, hiji lambang heubeul urang Jawa pikeun kaadilan, keur ngagantikeun gambar awéwé nu dibengker panonna bari nyepeng timbangan minangka simbul kamentrian; ditambahan ku tulisan "pengayoman" nu hartina "panangtayungan jeung tulung timulung"
Numutkeun Daniel S. Lev, saurang panaliti Amérika ngeunaan hukum Indonésia, panggantian ieu pikeun ngébréhkeun mulangna tradisi jeung "ngagancangkeun" évolusi tina hukum Walanda kana hukum Indonésia
Sahardjo ogé ngaganti istilah panjara ku "Lembaga Permasyarakatan Khusus", alesanna yén panjara mangrupa tempat pikeun menerkeun jeung panyiksaan
Sahardjo tilar dunya dina tanggal 13 Nopémber 1963 sarta dikurebkeun di Tamah Makam Pahlawan Kalibata
Panaliti sajarah hukum Indonésia, Sebastiaan Pompe nulis kritikan ka Sahardjo, nyebutkeun yén manéhna "sacara aktif ngaruksak kana hukum demi mukakeun idiologi révolusioner nu ngakibatkeun dirina sorangan jadi tinggaleun dina jeroning prosés."
Hiji jalan di daérah Tebet, Jakarta Kidul dibéré ngaran Sahardjo (Saharjo), ti mimiti Manggarai nepikeun ka Pancoran
Difusi permukaan nyaéta gerakan adpartikel, saperti atom jeung molekul, di luhureun permukaan substrat nu padet
Ningali kana partikel nu difusi, difusi permukaan kabagi jadi 2 jenis, nyaéta difusi sorangan jeung hétérodifusi
Dina difusi sorangan, partikel nu difusi sarua jeung substrat permukaanna
Sabalikna, dina hétérodifusi, partikel nu difusi béda jeung substrat permukaanna
Rifda Irfanaluthfi () mangrupa pesenam artistik Indonesia
Rifda mangrupa meunangeun medali perak senam lantai dina Pesta Olahraga Asia Tenggara ka 28 di Singapura taun 2015
Rifda ngahasil meunangeun dua medali emas di PON Remaja dina taun 2014 ngawakilan propinsi DKI Jakarta
Rifda mimiti debut internasionalna ngiluan kajuaraan senam di Doha, Qatar dina tanggal 25 Marét 2015, ngikutan tilu nomor nyaéta: Meja lumpat, Balok kaseimbangan, jeung senam lantai
Rifda teu lolos ka final sabab rentang skor kisaran antara 11 poin
Dina bulan Juni 2015 Rifda tanding di Pesta Olahraga Asia Tenggara 2015 di Singapura
Dina babak kualifikasi Rifda ngahasil lolos ka final serba bisa saurangan di paringkat kalima, jeung lolos ka final pikeun tilu alat nyaéta, Meja lumpat di paringkat kahiji, Balok kaseimbangan di paringkat kedua, jeung Senam lantai di paringkat kalima
Rifda ngeusian paringkat kalima pikeun nomér serba bisa sangeus murag di alat balok kaseimbangan jeung senam lantai sareng nilai total 49,600
Ngeusian paringkat kaopat di meja lumpat sanggeus murag di lumpatan kadua, paringkat empat deui di balok kaseimbangan sanggeus murag di salah sahiji skill
Tapi teras kéngingkeun medali perak di nomér senam lantai sanggeus ngeusian paringkat kadua di tukangeun pasenam Malaysia, Farah Ann Abdul Hadi sareng nilai bedana ngan 0,033, jadi hiji-hijina pasenam Indonesia anu ngahasil meunang medali di Singapura
Dina bulan Juli, Rifda ngiluan Kajuaraan Senam Artistik Asia 2015 di Tokyo, Jepang tanding di dua nomér pangsaéna nyaéta Balok kaseimbangan, jeung Senam lantai, ngahasil ngeusian paringkat kagenep pikeun balok kasaimbangan dan menjadi cadangan pertama (peringkat 9) untuk nomor senam lantai
Sanggeus meunang tilu medali emas dina PON Pelajar di bulan Séptémber sareng dua emas anu saméméhna dimeunangkeun di PON Remaja taun 2014 ngawakilan Propinsi DKI Jakarta, Dinas Pamuda jeung Olahraga Daérah DKI Jakarta ngirimkeun Rifda ka Kajuaraan Dunya Senam Artistik 2015 di Glasgow, Skotlandia
Di Glasgow, Rifda ngeusian paringkat ka 126 ti 191 pasenam anu ngiluan kompetisi serba bisa di babak kualifikasi, sareng total nilai 48,332 sanggeus murag dina alat palang tingkat jeung balok keseimbangan, jeung teu ngahasil lolos ka Test Event Olimpiade Rio
Jalan tol Jakarta - Cikampek
Jalan tol Jakarta - Cikampék
Jalan tol Jakarta-Cikampék
Trombofilia atawa kaayaan di mana getih nu ngentel atawa nu biasa disebut Trombofilia nyaéta kacenderungan jalma pikeun ngembangkeun gumpalan getih atawa pambeluan getih
Sacara médis, panyakit ieu teu miboga définisi atawa harti nu husus, ngan sababaraha faktor bisa ngabalukarkeun ieu kaayaan
Trombofilia mangrupag ngentelna getih disababkeun ku faktor génétik, béda jeung Hiperkoagulasi nu diakibatkeun ku factor eksternal (luar)
Nu katarajang ku ieu kasakit leuwih gampang ngalaman getih nu ngabeku (thrombosis)
Nu katarajang ku ieu kasakit bisa disababkeun ku katurunan atawa genetic
Kondisi nu ngarah ka trombofilia ngawengku kalainan getih, kayaning lobana sel getih beureum (polisitemia) atawa kalobaan teuing trombosit (trombositosis atau trombositemia)
Panempatan katup jantung mékanis, atawa perkembangan abnormal protéin atawa "antibody"
Dini hiji mangsa, kasakit ieu bias nyababkeun komplikasi serius nu ngancam nyawa nu katarajang
Trombofilian turunan (génétik)
Ngentelna getih (trombofilia) turunan, mangrupa kalainan génétik nu miboga tanggu jawab nyieun protein koagulasi (dipikawanoh salaku mutase génétika) Hiperkoagulasi turunan nu pang ilaharna naéta Factor V Leiden (kondisi nu teu miboga gajala nu ningkatkeun risiko trombosisi véna), mutase gén Prothrombin, sarta defisiensi Protéin C, Protéin S, atawa Antithrombin nu teu ilahar
Jalma nu gumelar kalawan trombofilia turunan ogé disebut salaku “pamawa” mutasi génétik nu tangtu
Trombofilia nu teu diturunkeun
Kaayaan ieu bisa dibalukarkeun ku ngaronjatna kadar zat pambeku nu husus dina jero getih atawa protein husus nu disebut antibody, nu bisa ogé ngabalukarkeun pangentelan getih
Kaayaan ieu pang umumna kapanggih salila operasi, cidera, atawa kaayaan médis, kaasup gagal jantung kongestif jeung kaayaan pernafasan nu husus, jeung ieu ogé disebut abtibodi antifosfolipid
Ieu ngabalukarkeun pangentelan getih sarta kaguguran nu tutuluyan
Ngarokok, kaleuwihan beurat awak sarta obésitas, kahamilan, make pél KB, kanker, istirahat nu kaliwat lila, atawa perjalanan panjang ogé bisa nnnngabalukarkeun kaayaan ieu
Dina sababaraha kasus trombofilia, manéhna miboga akcenderungan pikeun ngalaman darah ngentel nu diturunkeun jeung teu diturunkeun sacara babarengan
Panalungtikan nu geus dilakonan nayéta disebutkeun Vascular Cures ngir-ngira yén ampir 10% populasi dunya miboga dasar trombofilia, nu paling umum nyaéta Factor V Leiden jeung mutase gén Prothombin
TRombofilia sabenerna teu miboga gejala husus, ngan gumpalan getih nu kabentuk kusabab pambekuan getih nu kaliwat loba bisa ngabahayakeun
Pambekuan getih bisa di artéri jeung véna
Artéri mangrupa pambuluh getih nu miboga fungsi saluran pikeun ngalirkeun getih ka organ jeung jaringan di awak, sadengkeun véna mangrupa pambuluh getih nu moboga fungsi saluran piekun malikkeun getih ti organ atawa jaringan di awak ka jantung
Gumpalan getih nu aya di véna atawa biasa disebut "deep vein thrombosis" mangrupa masalah nu pang minengna kapanggih
Gejala nu ilahar karasa nyaéta bareuh sarta nyeri di tuur, sarta kulit semu beureum
Kaayaan ieu bisa ngabalukarkeun komplikasi mangrupa emboli paru, nyaéta waktu gumpalan getih leupas ka pambuluh getih artéri paru-paru
Gejala nu karasa wanci kaayaan ieu nyaéta nyeri di dada, nyeri mun batu, eungap, atawa bisa ogé nepi ka teu éling
Gumpalan getih ieu bisa ogé aya dibagéan-bagéan awak nu lianna, kayaning diotak jeung jantung, malah bisa ngabalukarkeun strpke atawa kaserang panyakit jantung ngadadak di umur nu ngora kénéh
Salian ti éta, trombofilia pgé miboga résiko nimbulkeun masalah wanci hamil, kayaning kaguguran nu katutuluyan atawa preeklamsia
Lian ti éta, ieu di handap sababraha gejala trombofilia: Musabab
Trombofilia narajang kusabab teu saimbangna zat alami di jero awak nu miboga lakon pikeun prosés pambekuan getih, salah sahijina kkusabab faktor turunan atawa génetik nu diturunkeun (herediter)
Sababaraha musababna kayaning Salian dibalukarkeun kufaktor katurunan, trombofilia ogé bisa disababkeun ku sbabaraha faktor séjén kayaning: Diagnosis
Pikeun meunagkeun diagnosis, dokter bakal néangan naon sabab panggumpalan getih, utamana mun ieu kasakit narajang kanu umurna ngora handapeun 50 taun
Pambekuan getih nu tutuluyan bisa ogé narajang sanajan euweuh panyababna nu jelas, getih ngabeku ditempat nu teu biasa, ayana pambekuan salila atawa sanggeus hamil sarta kaguguran
Dokter merlukeun tés pikeun nyingkirkeun kalainan génétik
Aya hiji rangkéan tés saderhana pikeun nangtukeun faktor Laiden V, protéin C, protéin S, jeung lupus antikoagulan dina awak
Métode pannggambaran ogé dipaké pikeun ninggali di mana tempat pambekuan getih
Hanjakal, ceuk "American Heart Association", acan aya tés laboratorium tunggal atawa rangkéan tés saderhana nu bisa ngaidéntifikasi sakabéh jinis trombofilia
Akibatna, tés nu kudu dilakukeun bakal leuwih riweuh sarta mahal
Loba analit labolatori nu dipangaruhan ku kaayaan séjénna, jadi interprestasi nu pas tina hasilna kamungkinan bakal leuwih hése jeung ngabutuhkeun korélasi klinis
Informasi ieu di handap nu dipaparkeun ieu dihandal lain saran médis, konsultasikeun ka dokter saacan maké ieu ubar: Pilihan ubar pikeun trombofilia
Lolobana jalma nu katarajang ieu kasakit teu merlukeun parawatan sacara husus
Ngan butuh parawatan mun pambekuan getih miboga résiko nu luhur
Hal ieu gumantung kana jinis pangetelan atawa trombofilia jeung sababaraha faktor kayaning umur, beurat awak, gaya hirup, jeung riwat kulawarga.Pangobatan pikeun trombofilia gumantung kana musabab sakumaha parna, sarta éta kondisi masih bisa dikontrol atawa henteu
Salian éta, ngutip tina "The National Health Service", aya sababraa ubar nu perlu diinum atawa diinjéksi warfarin
Ubar nu diinum antikoadulan ogé bisa dipaké
Warfarin jeung heparin
Warfarin jeung heparin nyaéta obat-obatan anti-panggumpalan getih nu disebut antikoagulan
Duanana bakal ngaganggu prosés pambekuan getih sarta bisa dipaé pikeun ngubaran atawa nyegah DVT jeung emboli paru
Wafarin bakal diresépkeun mun ngabutuhkeun antikoagulan pikeun ngarawat pammbekuan getih sarta nyegah timbul hal lianna
Obat ieu ngabutuhkeun waktu sababaraha poé pikeun bisa gawé dina aawak
Lamun pasén miboga trimbofilia jeung ngabutuhkeun parawatan sagancangna, dokter biasana bakal mére injéksi heparin salila sababaraha poé, barengan jeung lumanngsunga wafai, suntikan injéksi heparin bakal langsung gawé
Injéksi heparin bakal dibéré pikeun nyegah pambetukan gumpalan getih nu mingkin dipaké pikeun ngarawat jalam nu katarajang trombofilia saacan jeung sanggeus hamil
Teu saperti, heparin aman dipaké ku nu keur hamil
Wafarin jeung heparin aman dipaké ku awéwé nu keur nyusuan
Tes international normalised ratio (INR)
Dokter bakal nyaluyukeun dosis warfarin pikeun pasén supaya aya dina ukuran nu pas, nya'eta cukup pikeun ngeureunkeun getih nu ngabeku kalayan babari
tapi teu pati lba kusabab miboga resiko pendarahan
Pasén ngabutuhkeun tés getih nu disebut In"ternational Normalised Ratio (INR)" pikeun ngukur kamampuan pambekuan getih wanci nginum wafarin Tes INR bakal dibutuhkeun leuwih jarang sanggeus dosis id'ealna kacumponan
Obat oral antikoagulan baru
Dina sababaraha taun ayeuna, sababraha antikoagulan "oral" nu anyar geus aya pikeun ngubaran jeung nyegah pambekuan getih
Obat-obatan ieu dib'er'ekeun saluyu jeung jumlah nu dipikabutuh
Obat-obatan ieu teu cocog mun diinum ku sakab'eh jalma jeung teu bisa diinum ku nu keur hami jeung nyuusan
Obat oral antikoagulan anyar, ngan meunang diinum kalayan res'ep dokter sp'esialis nu ngarawat pasen trombofilia
Ardian Syaf (gumelar di Tulungagung, 13 Januari 1980) atawa Aan nyaéta ilustrator komik nu kasohor boh di Indonésia atawa di mancanagara
Munggaran manéhna kairut didunia komik téh ku sabab basa baheula bapana pernah meuli komik keur manéhna, tidinya manéhna mimiti resep kanu komik
Munggaran wanoh jeung komik basa manéhna cicing dikelas hiji
Bapana sok remen mang meulikeun Aan komik, ti harita manéhna sok ngahaja ngeusian TTS atawa Teka Teki Silang di Majalah Bobo sarta meunangkeun komik munggaranna ku sabab sok ngirimkeun eusian TTS (Teka Teki Silang) éta
Ti saprak harita manéhna miboga cita-cita pikeun jadi komikus atawa jalma nu sok nyieun komik
Hal éta ogé jadi inspirasi pikeun manéhna ngamekarkeun élmu diwidang komik
Sanggeus tamat ti SMA manéhna tuluy neruskeun kuliah di Universitas Negeri Malang kalayan nyokot jurusan Desain Komunikasi Visual
Kolotna pernah ngarasa ringrang sarta teu yakin ku jurusan nu dipilih ku Aan, lian ti éta ogé, jurusan Desain Komunikasi Visual masih kénéh ahéng sarta teu lumrah dina wanci harita
Sanggeus tamat kuliah di taun 2004, Aan geus ngalamar gawé kamamana tapi can aya nu hasil ogé
Harita baturna méré kamandang pikeun nyieun akun di "digitalwebbing.com"
Sanggeus dua taun jadi anggota, manéhna masih can meunang gawéan nu dipiharep
Munggaran naratas karirna salaku "penciller" nu tu dibayar, disababaraha penerbit di dunya